La prova de quart d'ESO del curs 2019-2020 avalua:
- La competència comunicativa lingüística en llengua catalana, llengua castellana i llengua estrangera (i aranès a l'Aran).
- La competència cientificotecnològica.
1) La competència comunicativa lingüística consisteix en la capacitat de comprendre i produir textos i missatges de tipologia diversa, utilitzant la llengua com a vehicle de comunicació, obtenció d'informació i suport del coneixement.
En llengua catalana i castellana (i aranès) la prova mesura, de manera coordinada, les mateixes competències i amb els mateixos criteris.
Es poden establir lligams amb altres matèries (ciències socials, ciències de la naturalesa...) a través de textos amb temàtica pròpia d'aquestes matèries.
Comprensió lectora: obtenció d'informació; interpretació de la informació; reflexió i valoració.
Expressió escrita: redacció (adequació, coherència, cohesió i correcció lingüística).
Les proves consten de tres textos de tipologia diversa, amb una sèrie d'ítems agrupats en quatre blocs.
Hi ha un bloc final amb preguntes globals, que fan referència a dos dels textos o a tots tres.
S'hi inclouen preguntes obertes.
En llengua estrangera (anglès, francès o alemany) s'avalua:
Comprensió oral: obtenció d'informació i interpretació de la informació.
Comprensió lectora: obtenció d'informació i interpretació de la informació.
Expressió escrita: adequació, coherència, cohesió i correcció lingüística.
Paral·lelament, es tornarà a aplicar aquest curs la prova d' expressió oral a una mostra d'uns 1.700 alumnes, provinents de 50 centres educatius.
La prova s'aplicarà durant el segon trimestre en tres llengües: llengua catalana, llengua castellana i llengua anglesa.
2) La competència matemàtica avalua la capacitat de comprendre, utilitzar i relacionar nombres, informacions numèriques, dades estadístiques i els aspectes espacials de la realitat.
Inclou operacions bàsiques, símbols i formes d'expressió i de raonament matemàtic, situacions i problemes relacionats amb la vida quotidiana.
Blocs de continguts: numeració i càlcul; espai, forma i mesura; canvi i relació; estadística i atzar.
Els tres nivells de dificultat del procés cognitiu, que són reproducció (representacions simples; càlculs i procediments rutinaris; resolució de problemes senzills); connexió (comprensió i construcció de models simples; interpretació i resolució de problemes estàndards; ús de diversos mètodes ben definits); reflexió (formulació i resolució de problemes més complexos que impliquen reflexió, intuïció, generalització i interrelació de coneixements rellevants; ús de mètodes més complexos).
3) La competència cientificotecnològica consisteix en la capacitat de resoldre problemes, d'explicar fenòmens naturals i aplicacions tecnològiques, d'interpretar dades i de reconèixer els aspectes principals de la investigació científica.
Tot això dut a terme a partir dels coneixements científics i tecnològics, així com del domini dels processos de l'activitat científica.
4) Com l'any passat, s'avalua l' expressió oral en llengua catalana, llengua castellana i llengua anglesa en una mostra significativa d'alumnes.
L'avaluació es fa del dia 9 de març al 3 d'abril.
5) Com l'any passat, s'aplica un qüestionari de context a una mostra significativa d'alumnes, de professors i professores i de direccions de centres.
Els qüestionaris s'apliquen des del dia 14 fins al dia 30 d'abril.